**Віталь Іванка** (нар. 9 красавіка 1992, Харкаў, Украіна) — украінскі футбаліст, нападнік.

Клубная кар’ера
---------------

Выхаванец ВФК Харкаў. У лютым 2008 года перайшоў у данецкі «Металург». У чэмпіянаце Украіны дэбютаваў 17 мая 2008 года ў матчы супраць данецкага «Шахцёра» (4:1). Іванка выйшаў на 81 хвіліне замест Аляксандра Касырына. Яго дэбют адбыўся ў 16 гадоў і ён стаў адным з самых маладых дэбютантаў элітнага дывізіёна Украіны. За 5 гадоў, праведзеных у «Металургу», нападнік не здолеў замацавацца ў стартавым складзе першай каманды, у асноўным выходзячы на ​​замены. Таму і такая нізкая выніковасць — усяго 3 галы ў 57 афіцыйных матчах.

У студзені 2013 года знаходзіўся на вучэбна-трэніровачным зборы ў складзе кіеўскага «Арсенала», аднак да падпісання кантракта тады справа так і не дайшла. У канцы сакавіка 2013 года разарваў кантракт з «Металургам».

У ліпені 2013 года заключыў кантракт з кіпрскім клубам АЕК (Ларнака). Па заканчэнні сезона 2013/14 пакінуў Кіпр, і на працягу наступнай паловы года заставаўся без каманды.

У студзені 2015 года падпісаў кантракт з ужгарадскай «Гаверлай». Аднак, так і не згуляўшы за закарпацкі клуб, у сакавіку 2015 года накіраваўся на прагляд у бабруйскую «Белшыну» і ў выніку пачаў у Беларусі сезон 2015. Аднак, праявіць сябе ў Беларусі так і не здолеў — у 9 матчах чэмпіянату зрабіў толькі адну галявую перадачу, пры гэтым не правёў ніводнага поўнага матча. 8 ліпеня 2015 года кантракт з «Белшынай» па ўзаемнай згодзе быў разарваны.

У жніўні 2015 года стаў іграком клуба «Геліяс» з Першай лігі Украіны, а ў чэрвені таго ж года перайшоў у грузінскі «Калхеці-1913». У пачатку 2017 года далучыўся да грэчаскага клуба «Нікі» (Волас), але неўзабаве змяніў яго на «Панэяліяс». У ліпені 2017 года перайшоў у чарнагорскі клуб «Суцьеска», аднак правёў за яго толькі адзін матч і хутка пакінуў каманду.

У верасні 2018 года далучыўся да сімферопальскай «Таўрыі», аднак неўзабаве праз праблемы з алкаголем пакінуў каманду.

Міжнародная кар’ера
-------------------

У юнацкай зборнай Украіны да 17 гадоў правёў 25 матчаў і забіў 4 галы. Дэбютаваў 6 кастрычніка 2007 у матчы супраць Малдовы (3:0). У тым матчы Віталь забіў два галы. Таксама правёў два матчы за юнацкую зборную Украіны U-19.

У 2013 годзе ў складзе моладзевай зборнай Украіны заваяваў срэбраныя медалі на Кубку Садружнасці, дзе ўкраінцы ў фінале саступілі моладзевай зборнай Расіі (2:4). Са сваім партнёрам па камандзе Юрыем Якавенкам і беларусам Арцёмам Быкавым стаў другім бамбардзірам на Кубку Садружнасці (ва ўсіх па 4 забітых мяча).

Зноскі
------

1. ↑  Vitali Ivanko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Vitaliy Ivanko // FBref.com<a href='https://wikidata.org/wiki/Track:Q56239490'></a>
3. ↑  Украина — «Шахтёр» (Донецк) — «Металлург» (Донецк) — Чемпионат.ру **(нявызн.)**(недаступная спасылка). Архівавана з першакрыніцы 21 чэрвеня 2008. Праверана 22 сакавіка 2015.
4. ↑  Виталий Иванко: «Надеюсь, удастся закрепиться в составе» **(нявызн.)**. Архівавана з першакрыніцы 4 снежня 2012. Праверана 22 сакавіка 2015.
5. ↑  «Арсенал» усилился форвардом украинской «молодежки»
6. ↑  Иванко настаивает на статусе свободного агента **(нявызн.)**. Архівавана з першакрыніцы 9 ліпеня 2013. Праверана 22 сакавіка 2015.
7. ↑  «Виталий Иванко стал игроком АЕКа»
8. ↑  «Говерла» подписала Иванко Архівавана 5 сакавіка 2016.
9. ↑  Градобоев не подошел "Белшине", Иванко и Щербаков на просмотре
10. ↑  "Белшина" рассталась с украинским нападающим
11. ↑  Виталий Иванко перешел в греческий Панегиалиос
12. ↑  Экс-нападающего "Белшины" за пьянство выгнали из двух команд в течении месяца
13. ↑  Украина проиграла России финал Кубка Содружества +ВИДЕО

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УАФ · УПЛ |